Title: ประกาศสำนักงานตำรวจแห่งชาติ เรื่อง การกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ (ฉบับที่ 13) พ.ศ. 2557

ประกาศสำนักงานตำรวจแห่งชาติ

ประกาศสำนักงานตำรวจแห่งชาติ
เรื่อง
การกำหนดหน่วยงานและเขตอำนาจการรับผิดชอบหรือเขตพื้นที่การปกครอง
ของส่วนราชการ
(ฉบับที่ ๑๓)
พ.ศ. ๒๕๕๗[๑]

ตามที่ได้มีประกาศสำนักงานตำรวจแห่งชาติ เรื่อง
การกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ
ลงวันที่ ๗ กันยายน พ.ศ. ๒๕๕๒
กำหนดเขตอำนาจการรับผิดชอบหรือเขตพื้นที่การปกครองให้กับกองบังคับการตำรวจนครบาล ๙
กองบัญชาการตำรวจนครบาลตำรวจภูธรจังหวัดระยอง ตำรวจภูธรภาค ๒
ตำรวจภูธรจังหวัดสุรินทร์ ตำรวจภูธรภาค ๓ ตำรวจภูธรจังหวัดเชียงราย
ตำรวจภูธรจังหวัดแพร่ และตำรวจภูธรจังหวัดเชียงใหม่ ตำรวจภูธรภาค ๕ ตำรวจภูธรจังหวัดอุตรดิตถ์
ตำรวจภูธรภาค ๖ ตำรวจภูธรจังหวัดกาญจนบุรี ตำรวจภูธรภาค ๗ ตำรวจภูธรจังหวัดสุราษฎร์ธานี
ตำรวจภูธรภาค ๘ และตำรวจภูธรจังหวัดสตูล ตำรวจภูธรภาค ๙ นั้น

เนื่องจากปัจจุบันพื้นที่เขตบางขุนเทียน เขตภาษีเจริญ กรุงเทพมหานคร
พื้นที่อำเภอเมืองระยอง อำเภอบ้านค่าย จังหวัดระยอง พื้นที่อำเภอเมืองสุรินทร์
จังหวัดสุรินทร์ พื้นที่อำเภอเมืองเชียงราย จังหวัดเชียงราย
พื้นที่อำเภอเมืองเชียงใหม่ อำเภอแม่ริม อำเภอดอยสะเก็ด อำเภอสันทราย อำเภอหางดง อำเภอสันกำแพง
อำเภอสารภี จังหวัดเชียงใหม่ พื้นที่อำเภอเมืองแพร่ จังหวัดแพร่ พื้นที่อำเภอลับแล
จังหวัดอุตรดิตถ์ พื้นที่อำเภอท่าม่วง จังหวัดกาญจนบุรี พื้นที่อำเภอเกาะพะงัน
จังหวัดสุราษฎร์ธานี และพื้นที่อำเภอเมืองสตูล จังหวัดสตูล
มีการขยายตัวทางด้านเศรษฐกิจและชุมชนในพื้นที่อย่างรวดเร็วรวมถึงการเจริญเติบโตของภาคอุตสาหกรรมและการท่องเที่ยว
ซึ่งปัจจัยดังกล่าวก่อให้เกิดปัญหาอาชญากรรม ปัญหาด้านการจราจร
การลักลอบเข้าเมืองอย่างผิดกฎหมายเพิ่มขึ้น 
ดังนั้น เพื่อให้การปฏิบัติภารกิจของสำนักงานตำรวจแห่งชาติมีประสิทธิภาพ
สามารถให้บริการ อำนวยความสะดวกด้านการจราจร ดูแลรักษาความสงบเรียบร้อย
ความปลอดภัยในชีวิตและทรัพย์สินของประชาชนเป็นไปอย่างทั่วถึงในการนี้จึงจำเป็นต้องแก้ไขเปลี่ยนแปลงเขตอำนาจการรับผิดชอบหรือเขตพื้นที่การปกครองของกองบัญชาการ
ตำรวจนครบาล ตำรวจภูธรภาค ๒ ตำรวจภูธรภาค ๓ ตำรวจภูธรภาค ๕ ตำรวจภูธรภาค ๖
ตำรวจภูธรภาค ๗ ตำรวจภูธรภาค ๘ และตำรวจภูธรภาค ๙ ให้เหมาะสมเสียใหม่

ฉะนั้น อาศัยอำนาจตามความในมาตรา ๖ แห่งพระราชกฤษฎีกาแบ่งส่วนราชการ
สำนักงานตำรวจแห่งชาติ พ.ศ. ๒๕๕๒ ข้อ ๕
ของกฎกระทรวงแบ่งส่วนราชการเป็นกองบังคับการหรือส่วนราชการอย่างอื่น
ในสำนักงานตำรวจแห่งชาติ พ.ศ. ๒๕๕๒ และคำสั่งสำนักนายกรัฐมนตรี ที่
๑๐๓/๒๕๕๗ ลงวันที่ ๑๕ กันยายน พ.ศ. ๒๕๕๗ เรื่อง
มอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี
นายกรัฐมนตรีจึงออกประกาศกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการในสังกัดสำนักงานตำรวจแห่งชาติไว้
ดังต่อไปนี้

ข้อ ๑  ประกาศฉบับนี้ให้ใช้บังคับตั้งแต่วันที่
๑๕ มกราคม พ.ศ. ๒๕๕๘ เป็นต้นไป

ข้อ ๒  ให้ยกเลิกเขตอำนาจการรับผิดชอบหรือเขตพื้นที่การปกครองของส่วนราชการในส่วนของสถานีตำรวจนครบาลในสังกัดกองบังคับการตำรวจนครบาล
๙ กองบัญชาการตำรวจนครบาล สถานีตำรวจภูธรในสังกัดตำรวจภูธรจังหวัดระยอง
ตำรวจภูธรภาค ๒ สถานีตำรวจภูธรในสังกัดตำรวจภูธรจังหวัดสุรินทร์ ตำรวจภูธรภาค ๓
สถานีตำรวจภูธรในสังกัดตำรวจภูธรจังหวัดเชียงราย สถานีตำรวจภูธรในสังกัดตำรวจภูธรจังหวัดแพร่
กลุ่มงานจราจรในสังกัดตำรวจภูธรจังหวัดเชียงใหม่ ตำรวจภูธรภาค ๕
สถานีตำรวจภูธรในสังกัดตำรวจภูธรจังหวัดอุตรดิตถ์ ตำรวจภูธรภาค ๖
สถานีตำรวจภูธรในสังกัดตำรวจภูธรจังหวัดกาญจนบุรี ตำรวจภูธรภาค ๗
สถานีตำรวจภูธรในสังกัดตำรวจภูธรจังหวัดสุราษฎร์ธานี ตำรวจภูธรภาค ๘
และสถานีตำรวจภูธรในสังกัดตำรวจภูธรจังหวัดสตูล ตำรวจภูธรภาค ๙ ดังนี้
๒.๑ ลำดับที่ ๔ และลำดับที่ ๖
ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจนครบาลบางขุนเทียนและสถานีตำรวจนครบาลภาษีเจริญในสังกัดกองบังคับการตำรวจนครบาล
๙ กองบัญชาการตำรวจนครบาล
๒.๒ ลำดับที่ ๑ ลำดับที่ ๕ ลำดับที่ ๙ และลำดับที่ ๑๐
ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรเมืองระยอง
สถานีตำรวจภูธรสำนักทองสถานีตำรวจภูธรบ้านค่ายและสถานีตำรวจภูธรหนองกรับในสังกัดตำรวจภูธรจังหวัดระยอง
ตำรวจภูธร ภาค ๒
๒.๓ ลำดับที่ ๑ และลำดับที่ ๔
ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรเมืองสุรินทร์และสถานีตำรวจภูธรเทนมีย์ในสังกัดตำรวจภูธรจังหวัดสุรินทร์
ตำรวจภูธรภาค ๓
๒.๔ ลำดับที่ ๑ และลำดับที่ ๒ ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรเมืองเชียงรายและสถานีตำรวจภูธรแม่ยาวในสังกัดตำรวจภูธรจังหวัดเชียงรายลำดับที่
๓๗
ยกเลิกเขตอำนาจการรับผิดชอบหรือเขตพื้นที่การปกครองของกลุ่มงานจราจรในสังกัดตำรวจภูธรจังหวัดเชียงใหม่
ลำดับที่ ๑ และลำดับที่ ๓ ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรเมืองแพร่และสถานีตำรวจภูธรวังหงส์ในสังกัดตำรวจภูธรจังหวัดแพร่
ตำรวจภูธรภาค ๕
๒.๕ ลำดับที่ ๓ และลำดับที่ ๔
ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรลับแลและสถานีตำรวจภูธรด่านแม่คำมันในสังกัดตำรวจภูธรจังหวัดอุตรดิตถ์
ตำรวจภูธรภาค ๖
๒.๖ ลำดับที่ ๔ และลำดับที่ ๖
ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรท่าม่วงและสถานีตำรวจภูธรหนองขาวในสังกัดตำรวจภูธรจังหวัดกาญจนบุรี
ตำรวจภูธรภาค ๗
๒.๗ ลำดับที่ ๖ ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรเกาะพะงันในสังกัดตำรวจภูธรจังหวัดสุราษฎร์ธานี
ตำรวจภูธรภาค ๘
๒.๘ ลำดับที่ ๑
ยกเลิกเขตอำนาจการรับผิดชอบหรือเขตพื้นที่การปกครองของสถานีตำรวจภูธรเมืองสตูลในสังกัดตำรวจภูธรจังหวัดสตูล
ตำรวจภูธรภาค ๙

ข้อ ๓  ให้จัดตั้งสถานีตำรวจเพิ่มขึ้นใหม่
ดังนี้
๓.๑ สถานีตำรวจภูธรเกาะเต่า
อยู่ในเขตอำนาจการรับผิดชอบหรือเขตพื้นที่การปกครองของตำรวจภูธรจังหวัดสุราษฎร์ธานี
ตำรวจภูธรภาค ๘
๓.๒ สถานีตำรวจภูธรเกาะหลีเป๊ะ
อยู่ในเขตอำนาจการรับผิดชอบหรือเขตพื้นที่การปกครองของตำรวจภูธรจังหวัดสตูล
ตำรวจภูธรภาค ๙

ข้อ ๔  ให้กำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการตามข้อ
๒ และข้อ ๓ โดยมีรายละเอียดตามบัญชีแนบท้ายประกาศนี้

ประกาศ
ณ วันที่ ๓๐ ธันวาคม พ.ศ. ๒๕๕๗
พลเอก
ประวิตร  วงษ์สุวรรณ
รองนายกรัฐมนตรี
ปฏิบัติราชการแทน
นายกรัฐมนตรี

[เอกสารแนบท้าย]

๑. บัญชีแสดงหน่วยงานและเขตอำนาจการรับผิดชอบหรือเขตพื้นที่การปกครองของตำรวจภูธรภาค
๑ ถึง ๙ และศูนย์ปฏิบัติการตำรวจจังหวัดชายแดนภาคใต้
๒. บัญชีแสดงเขตอำนาจการรับผิดชอบหรือเขตพื้นที่การปกครองกองบังคับการตำรวจนครบาล
๙ กองบัญชาการตำรวจนครบาล
๓. รายชื่อสถานีตำรวจและเขตอำนาจการรับผิดชอบหรือเขตพื้นที่การปกครองในสังกัดตำรวจภูธรจังหวัดระยอง
ตำรวจภูธรภาค ๒
๔. รายชื่อสถานีตำรวจและเขตอำนาจการรับผิดชอบหรือเขตพื้นที่การปกครองในสังกัดตำรวจภูธรจังหวัดสุรินทร์
ตำรวจภูธรภาค ๓
๕. รายชื่อสถานีตำรวจและเขตอำนาจการรับผิดชอบหรือเขตพื้นที่การปกครองในสังกัดตำรวจภูธรจังหวัดเชียงราย
ตำรวจภูธรภาค ๕
๖. บัญชีแสดงหน่วยงานและเขตอำนาจการรับผิดชอบหรือเขตพื้นที่การปกครองในสังกัดตำรวจภูธรจังหวัดเชียงใหม่
ตำรวจภูธรภาค ๕
๗. รายชื่อสถานีตำรวจและเขตอำนาจการรับผิดชอบหรือเขตพื้นที่การปกครองในสังกัดตำรวจภูธรจังหวัดแพร่
ตำรวจภูธรภาค ๕
๘. รายชื่อสถานีตำรวจและเขตอำนาจการรับผิดชอบหรือเขตพื้นที่การปกครองในสังกัดตำรวจภูธรจังหวัดอุตรดิตถ์
ตำรวจภูธรภาค ๖
๙. รายชื่อสถานีตำรวจและเขตอำนาจการรับผิดชอบหรือเขตพื้นที่การปกครองในสังกัดตำรวจภูธรจังหวัดกาญจนบุรี
ตำรวจภูธรภาค ๗
๑๐. รายชื่อสถานีตำรวจและเขตอำนาจการรับผิดชอบหรือเขตพื้นที่การปกครองในสังกัดตำรวจภูธรจังหวัดสุราษฎร์ธานี
ตำรวจภูธรภาค ๘
๑๑. รายชื่อสถานีตำรวจและเขตอำนาจการรับผิดชอบหรือเขตพื้นที่การปกครองในสังกัดตำรวจภูธรจังหวัดสตูล
ตำรวจภูธรภาค ๙

(ดูข้อมูลจากภาพกฎหมาย)

ปริยานุช/ผู้จัดทำ
๑๙ มกราคม ๒๕๕๘

นุสรา/ผู้ตรวจ
๙ กุมภาพันธ์
๒๕๕๘

[๑] ราชกิจจานุเบกษา
เล่ม ๑๓๒/ตอนพิเศษ ๖ ง/หน้า ๑๐/๑๒ มกราคม ๒๕๕๘